TELEMARK   
FYLKESKOMMUNE

***Låneavtale for digital enhet***

Denne utlånsavtalen er inngått dato:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (”avtaledato”) mellom:

1. Telemark fylkeskommune org nr 940 192 226, ved den aktuelle skole heretter kalt “skolen” og

(2)     Elevnavn **(Blokkbokstaver!**):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fødselsnummer:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epost:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ved underskrift, bekrefter eleven at IT-reglementet og Låneavtale for digital enhet er lest og akseptert.**

Elevens Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3)     IDENTIFIKASJON AV PC oppbevares i TFK´s elektroniske register.

Serienummer/Servicetag:

Tyverimerke:

(4)     Signatur autorisert representant(IT-Avdelingen):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(5) Type digital enhet:

Lenovo Thinkpad L440 Lenovo Thinkpad T540p Lenovo Thinkpad L430

Lenovo Thinkpad T530 MACBook Pro 13” iPad

Andre:\_\_\_\_\_\_\_\_\_\_\_\_\_\_\_

(6) Evt tidsavgrenset utlånsperiode: \_\_\_\_\_\_\_\_\_\_\_\_\_\_\_\_\_\_ (frist for innlevering)

§ 1                Avtaleforhold

Låneforholdet mellom skolen og eleven er regulert av vilkårene i denne avtalen.

Datautstyret som omfattes av denne avtalen er definert på avtalens førsteside.

PC-en/MAC vil bli levert med strømforsyning, og tilhørende sekk. iPad leveres med strømforsyning og omslag/tastatur. Diverse programvare for kontorstøtte, antivirus og pedagogisk programvare. Alt utstyr inkludert programvare omtales heretter som "Datautstyret".

Identifikasjon av hvilken digital enhet avtalen omfatter er regulert i TFKs inventar system hvor PC ID (Tyveri ID) er knyttet til elevens ID (Brukernavn under pålogging). Denne tilknytningen finner sted under utveksling av signert avtalen fra eleven og IT avdelingens utlevering av Datautstyret.

§ 2                Eiendomsrett/Bruksrett

Datautstyret vil bli utlevert på skolen etter at avtalen er signert av eleven.

Datautstyret som omfattes av denne avtalen er skolens eiendom så lenge eleven er elev ved skolen.

Eleven får kun en bruksrett til datautstyret i låneperioden.

Eleven/lærlingen/lærekandidaten vil overta eierskapet til det digitale utstyret ved endt videregående opplæring i skole, og ikke lenger har behov for tilgang til fylkeskommunens nett.

Se for øvrig pkt. 5 Overtagelse.

Elever som følger påbyggsfag skal levere tilbake datautstyret før/når de avslutter skoleåret.

§ 3                Bruk og vedlikehold

Datautstyret skal kun brukes til normal bruk i henhold til elevens opplæring og i samsvar med Telemark

Fylkeskommune og skolens til enhver tid gjeldende reglement.

Telemark fylkeskommune har ved alle skolene mulighet for å kontrollere, endre og begrense tilgang til programvare, filer, tjenester og nett-trafikk på den digitale enheten mens disse er tilknyttet skolens nettverk, bl.a. internett. Ved mistanke om brudd på reglement eller retningslinjer kan den digitale enheten inndras for undersøkelse. Brudd kan også få konsekvenser ved fastsetting av ordenskarakteren.

Straffbar bruk av datautstyret vil bli politianmeldt.

3.1            Elevens plikter

Eleven skal behandle datautstyret med forsiktighet, og påse at datautstyret til enhver tid er forsvarlig sikret mot hærverk, skade og tyveri. Ved frakt av datautstyret til og fra skolen skal utlevert pc-sekk/omslag/tastatur benyttes.

For øvrig gjelder:

·        Det er ulovlig å bruke programvare for å kartlegge eller utnytte skolens IT-systemer.

·         Eleven har ikke rett til å laste ned skadelig eller ulovlig programvare, eller foreta endringer i

eller kopiere installert programvare.

·         Eleven har i låneperioden ikke lov til å installere noe programvare eller annet på datautstyret uten spesiell tillatelse fra skolen.

·         Eleven har ikke rett til å låne ut eller på annen måte stille til disposisjon datautstyret til andre.

·         Eleven er selv ansvarlig for å ta sikkerhetskopi av sine data.

·         Typebetegnelser, fabrikasjonsnumre, tyverimerker og lignende som tjener til identifikasjon

av datautstyret, må ikke fjernes.

·         Telemark fylkeskommune og skolens IT-avdeling – har administrator-rettigheter til datautstyret, bl.a. for teknisk oppdatering, reparasjon, innsyn osv.

§ 4                Tilbakelevering

Elever som får låne datautstyr skal levere dette tilbake til skolen etter endt låneperiode, se forøvrig pkt 5.

Ved avbrutt utdanningsløp, eller annet opphør av avtalen, skal datautstyret leveres umiddelbart tilbake til skolen. Datautstyret skal leveres tilbake til skolen i samme stand som da eleven mottok dette (normal slitasje godtas). Ved forsinket (mer enn 3 arbeidsdager) eller manglende innlevering til frister oppgitt av skolen, utløses egenandel.

§ 5 OVERTAGELSE

Eleven/lærlingen/lærekandidaten vil overta eierskapet til det digitale utstyret ved endt videregående opplæring i skole, og ikke lenger har behov for tilgang til fylkeskommunens nett.

Dette gjelder **ikke** for elever som har fått utlevert en utlånsenhet for en tidsavgrenset periode.

Fylkeskommunen leier lisenser for bl.a. operativsystem og kontorstøtte (Microsoft Windows og Office). Andre lisenser og programvare kan tilhøre den enkelte skole. Det er derfor viktig at utstyr som skifter eier følger de lisensregler som foreligger.

Ved skoleslutt kan lokal IT-ansvarlige på forespørsel fra eleven sette opp det digitale utstyret for privat bruk, operativsystem, kontorstøtte og en rekke gratis basisprogrammer, samt gi administratorrettigheter på PC.

OBS: Denne prosessen vil fjerne alt på pc-en, inkl. filer, dokumenter og bilder.

Elever kan selv laste ned og installere lisens og operativsystem / kontorstøtte fra Microsoft. Microsoft Windows og Office-lisens er gratis for elever å installere via fylkeskommunens lisensavtale.

Det fylkeskommunalt installerte operativsystem vil slutte å virke cirka 6 måneder etter skoleslutt.

For Apple og Android produkter følger det som er installert med maskinen, unntak er programmer hvor skolen eller fylkeskommunen disponerer lisensene.

Det digitale utstyret kan også leveres inn til lokal IT-ansvarlig, hvis eleven ikke ønsker å beholde det.

Datautstyr og programvare overdras uten noen form for garanti eller reklamasjonsrett.

Manglende innlevering av utstyr for reinstallasjon ved fullført skolegang ansees som forsinket innlevering og belastes med egenandel iht. pkt. 7.

§ 6              TAP, UHELL, HÆRVERK, FEIL ELLER SKADE

Ved tap, uhell, hærverk, feil eller skade på datautstyret, skal skolen underrettes umiddelbart.

Alt tap, uhell, hærverk, feil eller skade som forhindrer eleven i å benytte datautstyret, utløser egenandel som belastes eleven iht. satser oppgitt i pkt. 7.

Dette gjelder også hendige uhell, hvilket omfatter blant annet (men ikke begrenset til): søling av væske, slipping, fall, klemskader, kollisjon, elektriske spenningstopper, skadet eller knust skjerm.

Dette gjelder også hvis den digitale enheten, programvare og tilhørende utstyr utsettes for hærverk, enten med overlegg eller ved uaktsomhet.

Hvis datautstyret blir stjålet eller på annen måte forsvinner skal eleven melde dette til politiet på det stedet tapet inntraff.

§ 7 EGENANDEL

Egenandel for skader som ikke dekkes av eventuelle garantier.

**Forsinket innlevering av enhet pr. påbegynt uke: kr. 500,-**

**PC/MACBook:**

**Egenandel ved hærverk/tap/tyveri av PC/MACbook: kr. 4000,-**

**Egenandel havari/uhell av PC/MACBook: kr. 1000,-**

**Egenandel havari/uhell/tap av strømforsyning: kr. 500,-**

**Egenandel uhell/tap av pc-sekk: kr. 500,-**

**iPad:**

**Egenandel ved hærverk/tap/tyveri/havari/uhell av iPad: kr. 2500,-**

**Egenandel havari/uhell/tap av strømforsyning: kr. 200,-**

**Egenandel uhell/tap av iPad-omslag/iPad-tastatur: kr. 500,-**

Eleven faktureres når skade/tap/uhell eller problem er utbedret. Forsinket innlevering av

utstyr, belastes uavhengig av om dette på et senere tidspunkt innleveres. Betalingsfrist er 30 dager.

Ved manglende betaling ved fristens utløp gis en purring, det vil påløpe et purregebyr tilsvarende 1/10 av inkassosats. Ved manglende betaling etter purring vil kravet bli oversendt til inkasso.

Ved forsinket betaling påløper forsinkelsesrente i samsvar med den til enhver tid gjeldende prosentsats etter lov om renter ved forsinket betaling. Skolen kan overdra retten til innkreving av betaling til annen part.

§ 8                ANNET

8.1            Telemark fylkeskommunes IT – reglement og skolereglement:

Telemark fylkeskommunes IT-reglement og skolens gjeldende reglement(er) omfattes av denne avtalen

(eleven får tilgang til reglement og retningslinjer). Skolen har rett til å foreta endringer i skolens reglement til enhver tid. Slike endringer omfattes av denne avtalen og skal bekjentgjøres for eleven og foresatte.

8.2            Oppsigelse:

Telemark fylkeskommune/skolen har rett til å si opp denne avtalen umiddelbart dersom eleven vesentlig

misligholder denne avtalen, tilhørende reglement eller retningslinjer. I tillegg har skolen rett til å iverksette tiltak som skolen anser som relevante i henhold til skolens reglement.

8.3            Konfliktløsning – verneting:

Alle uoverensstemmelser som eventuelt måtte oppstå i forbindelse med denne avtalen skal først søkes løst utenrettslig mellom partene. Dersom en ikke kommer til enighet, vil saken søkes løst ved elevens verneting (verneting – iht. tvisteloven i den rettsinstans som hvor eleven er bosatt).

8.4            Endringer og overdragelse:

Eventuelle endringer i denne avtalen er kun gyldig og bindende dersom disse er skriftlige og underskrevet av

partene. Partene har ikke rett til å overdra denne avtalen til en tredjepart, uten skriftlig samtykke fra den annen part.

§ 9                Avtalens varighet

For datautstyr som omfattes av denne avtalen, løper låneperioden i fra ett til fire år fra avtaledato

(avhengig av elevens studieforhold).

Avtalen er utstedt i to – 2 - eksemplarer, et til hver av partene. Denne avtale gjelder fra og med kontraktsigneringsdato, til og med dato for innlevering av datautstyret.